
Palawakin at palakasin ang kilusang 
manggagawa at mga pakikibakang unyon 


a gitna ng bumubulusok na kabuhayan ng masang anakpawis, lalong ki- 

nakailangang kumilos ang masang manggagawa sa unahan ng mga pa- 

kikibakang bayan para isulong ang interes, kapakanan at mga hangarin 
ng sambayanan. Dapat ituon ng Partido Komunista ng Pilipinas ang kanyang 
pansin at lakas para baklasin ang mga balakid na humahadlang sa pasulong 
na pagmartsa ng masang manggagawa para sama-samang labanan ang tumi- 
tinding pagsasamantala at pang-aapi, at pasistang panunupil. 


Dapat magbalik-tanaw sa kasay- 
sayan ng kilusang paggawa, mula 
pag-usbong at panimulang pagsu- 
long sa unang bahagi ng ika-20 siglo, 
hanggang pagyabong at ibayong 
paglaganap sa susunod na mga de- 
kada, upang halawan ng inspirasyon 
at mga aral para gamiting gabay sa 
pagsulong sa kasalukuyang panahon. 

Kahit wala pang malalaking 
empresa, ipinamalas ng noo'y bubot 
pang uring manggagawa sa Pilipinas-- 
mga trabahador sa imprenta, asuka- 
rera, pagawaan ng sigarilyo, mga 
sastre, sapatero, karpintero, barbero 
at iba pa--ang determinasyong mag- 


kaisa at ipagtanggol ang interes ng 
mga anakpawis at ng buong bayan. 
Dumaloy sa kanilang ilandaang mga 
gremyo, bukluran at unyon ang kani- 
lang kapangyarihang panlipunan at 
pampulitika na nagkahugis sa mala- 
wakang mga welga, pangkalahatang 
pag-aaklas at pagbuhos sa lansangan 
ng daan-daan libong mamamayan. 

Sa paglawak ng kalakalang ko- 
lonyal at neokolonyal, at operasyon 
sa mga minahan at mga plantasyon, 
pagmamanupaktura, “pag-asembol 
at pag-iimpake na pag-aari ng ma- 
lalaking burgesyang komprador at 
asendero, lumaki ang bilang ng mga 


manggagawa sa Pilipinas, at kaaki- 
bat nito, ang kanilang mga unyon at 
kolektibong lakas. Sumiklab ang 
mga pakikibakang pang-ekonomya 
at pampulitika ng militanteng kilu- 
sang manggagawa noong dekada 
1930, sa katapusan ng dekada 1960 
at simula ng dekada 1970, at sa 
unang hati at katapusang bahagi ng 
dekada 1980, kahit sa harap ng pa- 
sistang panggigipit at panunupil. 
Mula dekada 1990, lumiit ang 
porsyento ng mga manggagawang 
may unyon at bilang ng welga. Umig- 
ting ang mga neoliberal na paniniba- 
sib sa kilusang paggawa na kinatam- 
pukan ng malawakang masaker sa re- 
gular na trabaho, "no union, no strike 
policy" sa mga engklabo at export 
processing zone (simula pa dekada 
1970), at ng todo at sistematikong 
"pleksibilisasyon" 78 (kontraktwalisa- 
syon, "two-tier wage system," 
"compressed work week" at katulad 


nito) laluna sa dekada 1990. 

Sa kabila ng mainam na sitwa- 
syon para sa malawakang pagpukaw 
at pagpapakilos, sa pangkalahatan, 
hindi nakabwelo, manapa'y humina 
at umatras, ang kilusang unyon at 
mga pakikibakang manggagawa sa 
nagdaang tatlong dekada. Pininsala 
at pinahina ito ng mga wala sa lugar 
na gasgasang welga at labanan (sa 
tulak ng insureksyunismong lunsod) 
at ang kabilang mukha nito ng liga- 
lismo, repormismo,  ekonomismo, 
kolaborasyunismo, pati na korap- 
syon sa kilusang unyon. Sumapaw 
dito ang pasistang panunupil sa 
mga unyon at welga. 

Pinuna at iwinaksi ang mga 
pagkakamaling ito sa panahon ng 
Ikalawang Dakilang Kilusang Pag- 
wawasto. Upang tuluy-tuloy na su- 
mulong, kailangang lubos na putulin 
ang mga buntot nito at pahigpitin 
ang kapit sa mga saligang prinsipyo. 

Nakabase ang lakas ng mga 
manggagawa sa laki at dami ng mga 
unyon. Unyon ang sandata ng mga 
manggagawa para ipagtanggol ang 
kanilang kapakanan sa harap ng ka- 
pitalista. Lahat ng mga karapatan na 
tinamasa ng mga manggagawa--mas 
mataas na sahod, kaligtasan at kase- 
guruhan sa trabaho--ay nakamit hin- 
di dahil sa pagkukusa o kaganda- 
hang-loob ng mga kapitalista, kundi 

naipagtagumpay sa mahihirap, at ka- 
dalasa'y buhay-at-kamatayang mga 
pakikibakang unyon. Anumang saglit 
na humina o mabuwag ang unyon, 
ang mga karapatan at benepisyong 
naipagtagumpay ng mga manggaga- 
wa ay babawiin at ipagkakait ng mga 
ganid-sa-tubong kapitalista. 

Kailangang paramihin at pala- 
kasin ang mga unyon. Dapat itong 
itayo sa pinakamaraming bilang ng 
pagawaan, laluna sa malalaking 
empresang may mataas na kon- 
sentrasyon ng mga manggagawa, 
kabilang ang mga nasa engklabo sa 
paggawa kung saan pinakamatindi 
ang panunupil at pagsasamantala. 
Dapat abutin ang mga manggagawa 
sa iba't ibang sentrong lunsod sa 
buong bansa. Dapat pangibabawan 
ang lahat ng sagabal sa pag-uunyon, 
kabilang ang ipinapataw na paman- 
tayang ligal na naglilimita ng kasa- 
pian ng unyon sa mga regular na 
manggagawa. Buklurin at pakilusin 
ang lahat ng manggagawa sa mga 
unyon, samahan ng mga kontraktwal 
at iba pang anyo ng samahan. 

Sa pagbulusok ng ekonomya at 
kabuhayan, napapanahon at kaila- 
ngang itulak ang isang malawakang 
kilusan sa pag-oorganisa at pakiki- 
bakang manggagawa para ipaglaban 
ang pagtataas sa sahod at pagpapa- 
buti sa mga kundisyon sa paggawa. 

Isagawa ang malawakang kampanya 
sa propaganda at edukasyon. Mata- 
pang, mapangahas at mapanlikhang 
itayo, pasiglahin at palakasin ang 
mga unyon at iba't ibang anyo ng 
samahang manggagawa. Kamtin ang 
ilang ulit na paglakas ng kilusang 
unyon sa isang takdang panahon. 

Susi ang papel ng kilusang 
manggagawa sa pagsusulong ng 
malawakang kilusang masa sa ka- 
lunsuran. Ang malawakang pagkilos 
ng mga manggagawa ay matibay na 
angklahan para sa malawakang 
pagbubuo ng mga samahan, gremyo 
at iba pang tipo ng asosasyon ng 
iba't ibang demokratikong uri at 
sektor, para ipagtanggol ang kani- 
kanilang interes at kapakanan. 

Mula sa kanilang mga pabrika, 
dapat pakilusin ang mga manggaga- 
wa sa lansangan para ipamalas ang 
kanilang lakas sa pakikipaglaban pa- 
ra sa interes ng buong uri at buong 
bayan. Sa gayon, ang mga unyon ay 
nagsisilbi hindi na lamang sa interes 
ng mga manggagawa sa isang paga- 
waan, kundi nagsisilbing organisa- 
syon para sa kanilang paglahok sa 
mga pakikibakang panlipunan. Higit 
sa lahat, dapat mulat na ikawing ng 
kilusang manggagawa ang sarili nito 
sa mga pakikibaka ng masang mag- 
sasaka sa kanayunan laban sa pyu- 
dal at malapyudal na pagsasaman- 
tala at pasistang pang-aapi. 

Dapat puspusang kumilos ang 
mga kadre at kasapi ng Partido 
upang magsilbing lihim na aserong 
gulugod ng kilusang manggagawa. 
Dapat silang magsilbing huwaran 
ng disiplina, sigasig, kawalang- 
pagod, tapang, determinasyon at 
rebolusyonaryong optimismo. Da- 
pat nasa unahan sila ng masang 
manggagawa sa pagmartsa sa lan- 
sangan, at sa pagbagtas sa landas 
patungo sa kanayunan upang mag- 
silbing mga mandirigma at kuman- 
der ng hukbong bayan. 

Dapat itaas ang pampulitika at 
maka-uring kamulatan ng mga 
manggagawa at ituro ang kanilang 
namumunong papel sa rebolusyo- 
naryong pakikibaka para sa pam- 
bansang kalayaan at demokrasya, 
at sosyalistang hinaharap. asl 

Balik-tanaw sa kilusang welga 


noong dekada otsenta 


Persamantlos nasupil ang kilusang welga at mga ki- 
los protesta ng mga manggagawa at mga tagasuporta 
nito nang ipataw ni Ferdinand Marcos Sr ang batas militar 
sa buong bansa noong 1972. Ngunit nang tumindi ang kri- 
sis sa ekonomya, hindi nito nagawa na pigilang pumutok 
ang mga welgang nagsimula sa La Tondeña noong 1975. 
Nagtuluy-tuloy ito kasabay ang mga anti-pasistang paki- 
kibaka na nagpabagsak sa pasistang diktadurang US- 
Marcos noong Pebrero 1986, at maging sa mga unang 
taon sa ilalim ng rehimen ni Corazon Aquino. 


Ang mga taon na ito ay 
kinatangian ng laganap na mga 
welga at pakikibaka sa pabrika, 
pagkakaisa ng progresibo at mili- 
tanteng mga unyon sa unahan ng 
kilusang paggawa, malawakang 
pagkapukaw ng mga manggagawa 
sa mga usaping unyon at pambansa, 
at ang aktibong partisipasyon ng 
libu-libong namulat na manggagawa 
sa mga aksyong pulitikal na mata- 
pang na nanguna sa buong demo- 
kratiko at patriyotikong kilusan. 

Walang nakapigil sa bwelo ng 
kilusang paggawa. Noong 1981, 
nang magbanta ang diktador na ipa- 
tutupad ang Batas Pambansa 170 
upang matigil ang mga pag-aklas ng 
mga manggagawa, kagyat itong si- 
nagot ng mga welga noong Oktubre 
15, 1981 ng mga manggagawa sa te- 
la sa Solid Mills at International 
Pants Corporation sa Parañaque at 
Litton Mills sa Pasig, Metro Manila. 

Nauna rito, nag-alsa noong Enero 
5 at 7, 1981 ang 6,500 minero sa Be- 
nguet Mining Corporation sa Cordille- 
ra. Pinaralisa nila ang mga operasyon 
sa mga minahan sa Antasok, Acupan, 
Balatoc, Kelly at Atok-Big Wedge na 
tumagal ng siyam na buwan. Hiling 
nila ang P1 dagdag sa kanilang ara- 
wang sahod sa unang taon ng kani- 
lang collective bargaining agreement 
(CBA). Noong Marso 31, 1981 inilun- 
sad ang serye ng 50 welga upang ipa- 
tupad ang dagdag sa sahod at ala- 
wans batay sa dikreto ni Marcos. Isa 
sa mga nagwelga ay ang 10,000 obre- 
ro ng Novelty Corporation. 

Sa Central Luzon, naparalisa ang 


spres. 

operasyon ng 
Pepsi-Cola 
Bottling Com- 
pany noong Ab- 
ril 4 nang mag- 
welga ang 1,100 
manggagawa sa 
13 bodega nito 
sa Pampanga, 
Bulacan, Bata- 
an, Zambales at 
Nueva Ecija. Giit 
ng mga welgista: ibigay ang pamas- 
kong bonus na hindi nila natanggap 
mula pa 1975. Sinuway naman ng 
7,000 manggagawa ng Bataan 
Export Processing Zone (BEPZ) ang 
patakarang walang welga sa “parai- 
so” ng mga dayuhang kumpanya. 
Naglunsad ng pangkalahatang welga 
noong Hulyo 31, 1981 ang mga 
manggagawa ng Ford Ensite Ltd, 
Mariveles Apparel Corp., Integrated 
Electronics Inc., Monasteria Knitting 
Inc., at Mattel Phils Inc. 

Sa Negros Occidental, nag-aklas 
noong katapusan ng Enero 1982 ang 
mahigit 1,000 manggagawa na kasapi 
ng National Federation of Sugar 
Workers sa Central Azucarera de La 
Carlota nang tumanggi ang kumpan- 
ya na ibigay sa kanila ang 13th month 
pay para sa nakaraang ilang taon. 

Sabay-sabay na nagwelga noong 
Abril 16, 1984 ang mga manggagawa 
sa 120 paggawaan sa Metro Manila 
upang batikusin ang mga pasistang 
atake at panunupil sa mga welgista 
sa mga piketlayn. Sa parehong araw, 
libu-libong manggagawa ang nag- 
martsa sa libing ng dalawang welgis- 

ta sa Foamtex Industries na pinas- 
lang noong Abril 7, 1984 habang na- 
sa piketlayn. Lumawak ang welga sa 


Far Eastern University, Philex, 
Quezon Development Bank (sa 
Quezon at walong sangay nito sa 
Laguna, Batangas at Naga City), 
Milky Way Manufacturing and Che- 
mical Manufacturing. Samantala, 
nagliban sa kanilang mga trabaho 
ang 5,000 manggagawa ng Meralco 
at nagmartsa sa paligid ng kanilang 
upisina sa Pasig. 

Sa ikatlong pagkakataon, pu- 
mutok ang malawakang welga sa 
BEPZ noong Mayo 28, 1984. Sinali- 
han ito ng 15,000 manggagawa mu- 
la sa 18 unyon. Naganap ang nau- 
nang mga welga noong Hunyo 1982 
at Oktubre 1983. 

Libu-libong manggagawa ang 
nagwelga sa 144 kumpanya sa Metro 
Manila noong Marso 10, 1984. Kabi- 
lang dito ang Rubberworld-Adidas 
(6,900), Yupangco Cotton Mills 
(3,000), Dai-ichi (4,000) at South 
Harbor (3,000). 

Pagsapit ng 1986, higit na umun- 

Apat na opensiba, inilunsad ng BHB 


INAMBUS NG Bagong Hukbong Bayan (BHB) ang mga elemento ng CAFGU sa Bara- 
ngay Manlut-od, Placer, Masbate noong Nobyembre 7. Dalawang elemento ang napa- 
tay at nasamsam sa kanila ang dalawang maikling armas, ilang mga magasin, mga bala 
at iba pang kagamitang militar. 

Ang naturang ambus ay dagdag sa higit 20 aksyong gerilyang inilunsad sa pru- 
binsya ng mga yunit ng BHB ngayong taon. Anang yunit, halos platun ang bilang ng 
mga kaswalti sa hanay ng reaksyunaryong armadong pwersa sa mga ito. 

Samantala, magkasunod na aksyong militar ang inilunsad ng BHB-Central Neg- 
ros laban sa mga berdugong tropa ng 62nd IB noong Nobyembre 12. 

Naganap ang unang opensiba bandang alas-5:32 ng hapon laban sa detatsment 
ng militar sa Barangay Budlasan, Canlaon City. Pagsapit ng gabi, pinaputukan ng 
Pulang hukbo ang nagkumpulang mga sundalo ng 62nd IB sa gym ng Barangay Trini- 
dad National High School, Barangay Trinidad, Guihulngan City. Isa ang napatay at 
dalawa ang nasugatan sa mga pasista sa mga armadong aksyon. 

“Ang pananatili at pagkakampo ng militar sa mga paaralan at iba pang pampub- 
likong lugar ay malinaw na paglabag sa mga tuntunin sa batas ng digma at Compre- 
hensive Agreement on Respect for Human Rights and International Humanitarian 


Law,” anang BHB-Central Negros. 


Sa Abra, pinaputukan ng yunit ng BHB ang isang kolum ng 54th IB at 102nd IB- 
de noong Nobyembre 4 sa Barangay Mogao, Licuan-Baay. Tatlong pasistang sundalo 
ang napatay. Kabilang sila sa tropang naglulunsad ng nakapokus na operasyong mi- 


litar sa prubinsya sa nagdaang mga buwan. 

lad ang kilusang welga kung saan buong 
taong masiglang nasusteni ito. Tumaas 
ang mga bilang ng mga welga noong 1985 
nang 3096 mula 282 noong 1984 tungong 
366. Higit ding dumami nang 67% ng mga 
manggagawa ang lumahok sa mga welga, 
mula 65,000 tungong 109,000. 

Noong Nobyembre 13, 1986 dinu- 
kot at pinaslang si Ka Rolando Olalia, 
tagapangulo ng Kilusang Mayo Uno 
(KMU) at ng Partido ng Bayan, at kasa- 
ma ang unyonistang si Leonor Alay-ay. 
Umabot sa kalahating milyon ang nag- 
martsang manggagawa nang ilibing si- 
na Ka Lando noong Nobyembre 20, 
1986. Bilang pakikiramay, pinaralisa ng 
15,000 manggagawa ang 28 sa 31 kum- 
panya ng BEPZ. 

Umaabot sa 200,000 obrero ang nag- 
daos ng mga militanteng rali at de- 
monstrasyon sa Metro Manila at iba pang 
sentrong urban ng bansa upang ipagdi- 
wang ang makasaysayang araw ng pag- 
gawa noong Mayo 1, 1989. Nagtipon sa 
Luneta Grandstand sa Maynila ang may 
130,000 manggagawa sa ilalim ng KMU. 
Isa sa pinakamalaking pagkilos ito para sa 
makasaysayang araw ng mga anakpawis 
na naging hudyat ng pagsimula sa pang- 

kalahatang welga noong Mayo 26 hang- 
gang 31, 1989. Sinalihan ito ng 500 unyon 
sa Metro Manila, 57 kumpanya sa Central 
Luzon, partikular sa Bulacan at Bataan, 
Southern Tagalog (11), Mindanao (69), 
Visayas (22) at Northern Luzon (3). 

Pinaralisa sa buong bansa ang 700 
kumpanya sa pagmamanupaktura, 
transportasyon at serbisyo, at nawala 
ang 5 milyong araw-paggawa sa mga 
kapitalista. Kumilos sila sa mga piket- 
layn sa harap ng mga pabrika, nag- 
martsa sa mga kalsada at nagde- 
monstrasyon sa mga plasa at sa hara- 
pan ng Kongreso. Demanda nila ang 
dagdag na P30 across-the-board sa 
arawang minimum na sahod sa lahat ng 
mga manggagawa. 

Noong Mayo 30, nagpasa ang 
Kongreso ng panukalang batas na nag- 
bigay ng P25-P20-P15 umento sa mini- 
mum na arawang sahod. Dahil dito, 
napwersa ang gubyerno na aprubahan 
ang panukalang batas sa kabila ng ma- 
tinding pagtutol mula sa mga dayuhan 
at lokal na kapitalista at ng papet na 
rehimeng Aquino I. 

Nakamit ng mga uring anakpawis 
ang kanilang mga tagumpay dahil sa la- 
kas ng kilusang welga! [29] 

Global Climate Strike. 
Inilunsad noong Nob- 
yembre 12 ang mga pro- 
testa sa iba't ibang panig 
ng mundo kasabay ng 
COP27 (27th Conference 
of the Parties). Sa Pilipi- 
nas, nagtipon ang mga de- 
mokratikong grupo sa 
Bantayog ng mga Bayani 
sa ilalim ng panawagang 
Climate Justice Now at 
End Climate Imperialism. 


Sahod Itaas, Presyo Iba- 
ba. Petisyon at serye ng 
mga pagkilos ng mga un- 
yon at grupong manggaga- 
wa para itulak ang estado 
na itaas ang sahod at ibaba 
ang presyo ng mga bilihin. 
Sinimulan ang petition 
signing sa Cubao, Quezon 
City noong Nobyembre 
11. Noong Nobyembre 16, 
nagtungo sila sa Kongreso 
para ipanawagan ang pag- 
sabatas ng Anti-Union In- 
terference Bill. 


Dadag-badyet sa mga os- 
pital. Nagpiket sa harap ng 
Senado ang mga myembro 
ng Alliance of Health Wor- 
kers noong Nobyembre 17 
para igiit ang dagdag-bad- 
yet para sa mga pampubli- 
kong ospital, taas-sweldo 
at dagdag na mga mangga- 
gawang regular. 


Unity walk laban sa 
ROTC. Naglunsad ng 
isang “unity walk” ang 
daan-daang estudyante mu- 
la sa iba't ibang unibersi- 
dad sa Metro Manila noong 
Nobyembre 18, Internasyu- 
nal na Araw ng Mga Estud- 
yante. Tinutulan nila ang 
pagbabalik sa Mandatory 
ROTC sa mga eskwelahan 
na itinutulak ni Bise Presi- 
dente Sara Duterte. 

14-anyos na bata, inaresto ng militar 


pe at ininteroga ng 94th IB noong Nobyembre 14 ang 14-anyos na 
batang babae na si Jelca Ariola sa Sityo Suba-Suay, Barangay Mahalang 
sa Himamaylan City, Negros Occidental sa paratang na anak siya ng Pulang 
mandirigma. Pauwi galing eskwelahan si Ariola nang lapitan ng militar at dal- 
hin sa detatsment. Pinakawalan siya matapos ang ilang oras na panggigipit at 
pananakot. Sa parehong syudad, binugbog at ininteroga ng 94th IB si Tata 
Balasabas sa Sityo Pisok, Barangay Buenavista noong Nobyembre 11. 


Iligal na inaresto ang magsasa- 
kang si Charlie Lelis noong Nob- 
yembre 1 sa Barangay Sangat, Gu- 
bat, Sorsogon sa gawa-gawang ka- 
song pagpatay at tangkang pagpa- 
tay. Idinawit si Lelis sa isang 
engkwentro ng Bagong Hukbong 
Bayan at mga sundalo. 

Pinasabugan ng M203 at 
inistraping ng 203rd IBde ang mga 
bahagi ng Barangay Rizal, Aguas, at 
Pitogo sa Rizal, Occidental Mindoro, 
ala-1 ng madaling araw noong Nob- 
yembre 6. Sa sumunod na araw, wa- 
lang habas na pinaulanan ng bala 


Rizal. Tinatayang 100 pamilya ang 
lumikas para sa kanilang kaligtasan. 


Operasyong militar sa Negros 
Mula Nobyembre 2, nag-oopera- 
syon na ang 300-400 tropa ng 62nd 
IB sa hangganan ng mga bayan ng Bi- 
nalbagan at Isabela sa Negros Occi- 
dental at La Libertad sa Negros Ori- 
ental. Hindi bababa sa 10 barangay 
at 20 sityo ang apektado ng naturang 
operasyon. Sa ilang lugar ay nagpa- 
patupad ng curfew ang mga sundalo. 
Nagkakampo rin sila sa mga sentro ng 
barangay, bahay ng mga residente at 


gamit sila ng mga drone na nagdudu- 
lot ng takot sa mga residente dahil sa 
maingay nitong tunog. 

Noong Nobyembre 5, iligal na 
inaresto si Tonie Elod matapos ha- 
lughugin ng 62nd IB ang kanyang 
bahay sa Sityo Mabato, Barangay 
Talaon, La Libertad. Dinakip din ni- 
la si Joel Carpio, komprador ng ba- 
boy na taga-Barangay Cansumandi. 
Nilagyan ng plastik ang kanyang ulo 
habang kinakastigo. 

Pitong magsasaka ang inintero- 
ga at tinakot ng mga sundalo, at 
hindi bababa sa limang kabahayan 
ang pinasok at isang bahay ang ni- 
ransak sa mga Barangay Macasilao 
at Winaswasan sa Calatrava at ba- 
rangay Bug-ang at Magticol, Toboso 
noong Oktubre 19. Ang mga 


paglabag na ito ay bunga ng paniba- 
gong bwelo ng mga nakapokus na 
operasyong millitar sa mga bayan sa 


ang katabing barangay ng Manoot, 


iba pang sibilyang istruktura. Guma- 


Northern Negros mula Oktubre. mg 


Araw ng Pag-alaala sa mga martir ng rebolusyon, 
inilunsad 


KASABAY NG PAGTITIRIK ng mga kandila, sama-samang inalala at 
pinagpugayan ng mga Pulang mandirigma ng mga yunit ng Bagong 
Hukbong Bayan (BHB) sa Mindanao ang mga bayani at martir ng de- 
mokratikong rebolusyong bayan. Kaugnay ito ng inilunsad na araw ng 
paggunita sa mga martir noong Nobyemre 7 sa pangunguna ng Na- 
tional Democratic Front (NDF)-Mindanao. Itinaon ito sa araw ng 
pagtatagumpay ng Sosyalistang Rebolusyon sa Russia noong 1917. 

Inialay ang paggunita kina Jorge Madlos (Ka Oris), pambansang 
tagapagsalita ng BHB, Antonio Cabanatan (Ka Manlimbasog), 
myembro ng Komisyon sa Mindanao ng Partido, Menandro Villanueva 
(Ka Bok), pambansang kumander ng BHB, at maraming mahuhusay 
na kadre ng Partido at kumander at mandirigma ng BHB na nagbuwis 
ng buhay alang-alang sa rebolusyon. 

Sa Surigao del Sur, nagtipun-tipon ang masa sa lokalidad at mga 
Pulang mandirigma para ilunsad ang kanilang simpleng aktibidad. 
Nagbigay ng mga mensahe ang mga mandirigma at maging ang mga 
masa na dumalo sa pagtitipon. Hindi rin pinalampas ang pagkakataon 
para mag-alay ng kani-kanyang pangkulturang pagtatanghal ang 
mga dumalo para sa programa. 

"Dapat lang na sumuporta at makilahok sa pakikibaka hanggang sa 
tagumpay," sabi ng isang residenteng dumalo. Sambit pa ng isa, "tu- 
nay ngang ang BHB ang tagapagtanggol at sundalo ng masang api." 

Naglunsad din ng katulad na pagtitipon ang yunit ng BHB sa Agu- 
san del Norte at iba pang bahagi ng Mindanao. Napuno ng emosyon 
ang mga pagtitipon ngunit sa kahuli-huliha'y muling pinagtibay ng 
bawat isa ang determinasyon na sumulong. 

3 bats ng pag-aaral ng AKP, 
inilunsad sa Negros 


SA UNANG ANIM na buwan ng taong 2022, 
nakalunsad ang Partido Komunista ng Pilipi- 
nas sa isla ng Negros ng tatlong pag-aaral 
sa Abanteng Kurso ng Partido (AKP). Naida- 
os ito sa mga larangang gerilya sa harap ng 
maigting at tuloy-tuloy na mga operasyong 
militar ng pasistang 3rd ID. 

Mayaman ang naging talakayan at pag- 
papalitan ng mga ideya at karanasan dahil 
nagmula sa iba't ibang uri ang dumalo sa mga 
pag-aaral. Signipikante ang pagpapatapos ng 
hindi bababa sa 40 indibidwal sa mga pag- 
aaral makaraan ang unang serye nito noong 
unang bahagi ng 2019. 

Ang AKP ay bahagi ng tatlong antas na 
kurso ng Partido. Kumprehensibong pinag- 
aralan dito ang mga sulatin ng mga daki- 
lang komunistang lider na sina Marx, En- 
gels, Lenin, Stalin at Mao. 

“Mas nakita ko kung paano mailapat ang 
ating teorya sa mga praktikal na problema 
ng rebolusyon,” ayon sa isang mag-aaral. 

"Mas napatatag ang aking makauring 
paninindigan. Ang paggradweyt natin ay 
malaking sampal sa kaaway!" dagdag ng 
isa pa. 


Koresponsal 


Tumataas daw ang implasyon 
dahil tumataas ang demand? 


H indi nagulat ang masang anakpawis sa pagsirit ng tantos ng implasyon 
tungong 7.7% noong Oktubre. Ramdam na ramdam nila ang pagliit ng 
halaga ng kanilang sahod at kita, at ang pagkalam ng sikmura ng kanilang 


mga pamilya. 


Ang nakagugulat ay ang ipinag- 
malaki ng mga upisyal ng estado na 
lumago ang ekonomya dulot ng 
pagbwelo ng paggasta ng mga pa- 
milya habang “bumabalik na” ang 
mamamayan sa “buhay bago ang 
pandemya.” Lumikha diumano ito ng 
"pagtaas ng demand" na itinuturo 
nilang isa sa mga dahilan kung bakit 
patuloy na tumataas ang presyo ng 
mga bilihin. 

“Buwaon! Hirap na hirap na 
mga tawo didi, nanun insasabi nila 
na lumalaki ang demand?” (Sinu- 
ngaling! Hirap na hirap na ang mga 
tao dito, anong pinagsasabi nilang 
tumaas ang demand?) Ito ang reak- 
syon ni Mang Tani, 37-taong gulang 
na manggagawang-bukid sa isang 
niyugan sa Sorsogon, nang tanungin 
siya kaugnay dito. 

Nagtala ang kalakhan ng rehi- 
yon ng Bicol ng 7.296 na tantos sa 
implasyon noong Oktubre, mas ma- 
taas nang 0.6% kumpara sa Set- 
yembre. Tulad sa ibang bahagi ng 
bansa, pinakamabilis na sumirit ang 
mga presyo ng pagkain sa rehiyon. 

Dagdag-pasanin ang mga pag- 
taas na ito kay Mang Tani. Nakiki- 
tanim siya ng kamoteng kahoy sa 
lupa ng kanyang tenanteng mga 
magulang para makadagdag ng kita. 
Kahit mamasukan pa siya sa pa- 
ngatlong trabaho, hindi pa rin sapat 
ang kanyang kikitain. Sa kabuuan ng 
rehiyon, nakapako ang sahod sa la- 
hat ng sektor sa P345/araw. Mala- 
yong-malayo ito sa P1,119 na naka- 
bubuhay na sahod para sa 5-kata- 
ong pamilya. 

Gayundin ang kalagayan ni Mai 
Sinay, isang lola na may 5-ektar- 
yang niyugan na tinatrabaho ng 
kanyang pamilya. 

“Kulang na kulang ang kita lalu- 


na ang baba ng bilihan ng kopra 
ngayon,” kwento niya. May inaala- 
gaan siyang limang apo, edad lima 
hanggang 16-taong gulang. 

“Liban sa pagkain, pinakamabi- 
gat ang singil sa kuryente,” aniya. 
“Dagdag pa ang mga project ng mga 
bata.” Walang panggastos sina Mai 
Sinay labas sa pinakabatayang mga 
pangangailangan. 

Tulad ni Mang Tani, di kabilang 
ang pamilya ni Mai sa mga "nagpa- 
taas ng demand." 

“Mas bumaba nga dahil walang 
pambili,” aniya. “Mas kumonti rin 
ang nabibili.” 


Maling suri, maling tugon 

Binatikos ng Ibon Foundation 
ang tugon ng estado na pagtataas 
ng tantos sa interes para rendahan 
ang dagdag pang pagsirit ng impla- 
syon. Anim na beses nang itinaas ng 
Bangko Sentral ng Pilipinas ang in- 
terest rate mula Hulyo. 

Ayon sa grupo, ang pagtataas 
ng interest rates ay maaaring lalu- 
pang magpabagal sa ekonomya, 
magbunga sa disempleyo at pagpa- 
bagsak ng kita ng mga pamilya. 
“Bumabagal na ang ekonomya, ang 
nalilikhang mga trabaho ay low-pa- 
ying (mababa ang sahod) at di por- 
mal, at dati nang di tumataas ang 
kita ng mga pamilya.” 

Hindi angkop na paraan ang 
pagtataas ng interest rate para 
agapan ang implasyon, anito. Ito ay 
dahil hindi nanggagaling ang pagsi- 
rit ng presyo sa pagtaas ng demand. 
(Sa mga kapitalistang bansa, nang- 
yayari na tumataas ang implasyon 
kapag mataas ang empleyo at mara- 
ming hawak na perang panggastos 
ang mga konsyumer na manggaga- 
wa.) Anang Ibon, ang dinaranas na 

implasyon sa bansa ay dulot ng ti- 
natawag na “cost-push” na mga 
salik. Ang mga ito ay dagdag sa 
gastos sa produksyon, na siya na- 
mang nagpapataas sa presyo ng 
mga produkto. 

Ang totoo, bumagal pa nga ang 
paggasta ng mga pamilya, na maki- 
kita sa datos ng estado sa pagliit 
ng halaga ng household spending 
sa nakaraang tatlong kwarto. (Ang 
household spending ang suma ng 
ginagasta ng mga pamilya para sa 
batayang mga pangangailangan 
tulad ng pagkain, damit, upa, gas- 
tos sa enerhiya, transportasyon, 
durable goods tulad ng kotse, gas- 
tos medikal, pagliwaliw at iba pang 
serbisyo.) Sa Pilipinas, binubuo ni- 
to ang 8096 ng gross domestic pro- 
duct, at isang pangunahing suka- 
tan ng demand. 

Dagdag sahod ang panawagan 
ng kilusang mangagagawa sa gitna 
ng pagsirit ng implasyon. Dahil sa 
nagtataasang presyo, nasa P494 
na lamang ang tunay na halaga ng 
sahod sa National Capital Region 
na P570. Matagal nang dapat iti- 
naas ang sahod, laluna matapos 
lubhang naagnas ang halaga nito 
dulot ng mapangwasak na mga 
lockdown sa nakaraan, walang tigil 
na pagtaas ng presyo ng petrolyo 
at iba pa. Kasabay nito, panawa- 
gan ng mga demokratikong sektor 
na isuspinde o tanggalin ng estado 
ang mga buwis na nakapatong sa 
mga kinokonsumong produkto tu- 
lad ng VAT at mga excise tax sa la- 
ngis. [a5 

Koresponsal 


LitNum ng hukbong bayan sa Isabela 


M arami sa mga Pulang mandirigma sa Isabela sa Cagayan Valley ay mula 
sa uring magsasaka at pambansang minorya. Kabilang sila sa pinakaa- 
pi at pinakapinabayaang sektor ng lipunan. Dahil dito, marami sa kanila ang 
hindi nakatuntong sa anumang paaralan, at hirap, kung may kaalaman man, 


sa pagbabasa, pagsusulat at pagkwenta. 


Para punan ang kapabayaang 
ito at isulong ang kanilang karapa- 
tan sa edukasyon, bumuo ang isang 
yunit ng hukbong bayan sa Isabela 
ng programang Literasiya at Nume- 
rasiya o LitNum na angkop sa kani- 
la. Inilulunsad dito ang pormal na 
mga klaseng may katangiang "klas- 
rum" kung saan kalahok ang dalawa 
o higit pang bilang ng mga estud- 
yanteng magka-antas ang kakaya- 
han. 

Iniluwal ng praktikang ito ang 
kurikulum para sa mga kasama na 
marunong nang magbasa at magbi- 
lang upang patuloy pang paunlarin 
ang kanilang kakayahan. Nakaang- 
kla ito sa mga gawaing ginagampa- 
nan nila sa loob ng hukbong bayan. 
Nakadisenyo ito para mabigyan sila 
ng dagdag na kumpyansa na mangu- 
na sa mga pampulitikang gawain sa 
hanay ng kapwa mandirigma at ma- 
sa. Ilan sa mga naging pangunahing 
pokus ang: Pagbabasa at Pag-una- 
wa, Pakikinig at Pag-unawa, Malik- 
hain at Teknikal na Pagsusulat, 
Pagkwenta, at Pagsasalita sa Publi- 
ko. Epektibo itong naipatagos sa pa- 
mamagitan ng iba't-ibang malikha- 
ing pamamaraan at pangkulturang 
aktibidad. May mga pag-aaral din sa 
syensya at kasaysayan na bukas sa 
lahat ng mga Pulang mandirigma. 

Isang napatunayang epektibong 
pamamaraan ang "Song Analysis" 
na naglalayong masanay sa pakiki- 
nig ang mga kasama at matalas na 
suriin ang mensahe ng mga kanta, 
balita o pag-aaral. Paborito ito ng 
mga kasamang mahilig sa musika. 
Naglunsad din ng mga palihan sa 
paggawa ng tula at sanaysay na na- 
kaayon sa mga rebolusyonaryong 
tema upang masubaybayan ang 
pagbaybay ng mga salita at pagbuo 
ng istruktura ng mga pangungusap 


o taludtod. 

Panapos ng mga klase ng syen- 
sya at kasaysayan ang mga pagsu- 
sulit na nagtutulak sa mga kasama 
na makinig nang mabuti at magtala 
sa gitna ng mga talakayan. Ang mga 
kasamang hindi pa nakapagsusulat 
ay hinihikayat na kopyahin ang mga 
salita (na nasa biswal) sa tulong ng 
mga kasamang marunong nang mag- 
sulat. Nakatutulong ito sa pagkaka- 
bisa ng mga detalye lalo na kung ba- 
go sa pandinig ang mga salita. 

Naglulunsad din ng "Clue Hunt" 
kung saan ang hahanaping mga 
"clue" o palatandaan ay nakatago 
sa iba't ibang erya ng kampuhan at 
may magkakaugnay na panuto. Da- 
pat mahanap at masagutan nila ang 
lahat ng mga ito bago maubos ang 
inilaang oras. 

Iniugnay naman ang "Pagbaba- 
hagi ng Kasanayan" sa produksyon 
tulad ng pagpapakat ng silo (bitag), 
pagkakayas ng rattan o uway, pag- 
kuha ng ubod, at iba pa, para itaas 
ang diwa ng pakikipag-aralan sa pa- 
gitan ng mga guro at estudyante. 
Isang paraan din ang pagbubuo ng 
Talasalitaang Marxismo-Leninismo- 


ANG BAYAN Nobyembre 21, 2022 


Maoismo na naglalaman ng mga ka- 
raniwang salitang nababanggit sa 
mga pag-aaral. Nilalangkapan ito 
ng estudyante ng mga maiiksing 
paliwanag batay sa kanyang pag-u- 
nawa, na ginagabayan ng kanyang 
guro. Malaking tulong ito sa pagha- 
handa sa mga estudyante sa pag- 
kuha ng mga Kursong Pampartido. 


Pagharap sa mga kasamang 
tinatayang may dyslexia 

Bumuo ang grupo ng mga 
instruktor ng kurikulum na naka- 
angkop sa kahirapan sa pagbabasa 
ng isang kasamang dyslexic. (Ang 
dyslexia ay isang kundisyon kung 
saan nahihirapang kumilala sa mga 
letra at numero na nagiging sagka 
sa pagkatutong magbasa at magsu- 
lat). 

Bahagi ng proseso ng pagkatu- 
to ang pagkorte ng estudyante ng 
mga letra at numerong nakakali- 
mutan o hindi napag-iiba sa bawat 
isa kapag nakasulat gamit ang mga 
piraso ng kahoy at lubid. Dahil ang 
kasamang ito ay nagsasanay din bi- 
lang medik, ginawan siya ng mala- 
laking larawan ng thermometer at 
sphygmomanometer bilang pagsa- 
sanay sa numerasiya, kasama ng 
marami pang biswal upang makatu- 
long sa pag-aaral ng akupangtura 
at mga pangalan ng mga gamot. 

Nagresulta sa mataas na pag- 
papahalaga sa patuloy na pag-aa- 
ral at masiglang diwa ng pakiki- 
pag-aralan ang masayang karana- 
sang ito. Mabilis na naabot ng yunit 
ang 10096 na antas ng literasiya 
kung saan may minimum na kaka- 
yahan sa pagbabasa at pagsusulat. 
Napanday ang mahuhusay na es- 
tudyante sa pagbabasa, pagbibi- 
lang, pagkukwenta at pagsusulat sa 
loob lamang ng maiksing panahon. 
Nakatulong nang malaki ang paglu- 
lunsad ng mga pulong pagpuna at 
pagpuna-sa-sarili sa pagitan ng 
mga guro at estudyante sa pagpa- 
paunlad ng mga materyal at pama- 
maraan ng programang LitNum. W 

mapaLino SALITA 


1 ,480 


pamilyang 
nagbakwit sa 
Ungkaya Pukan, 
Basilan noong 


Nobyembre 7 nang 


sumiklab ang 


sagupaan ng MILF at 


AFP. 


11,000 


manggagawang 
sinipa ng Meta 
Platforms (may-ari 
ng Facebook at 
Instagram) ngayong 
Nobyembre. Sisipain 
din ang 10,000 
manggagawa sa 
kumpanyang 
Amazon. 


8 bilyon 
8 


na ang populasyon 


sa buong mundo 


noong Nobyembre 


16. 


8 


dagdag sa 
itatayong 
pasilidad ng 
militar ng US 
sa iba't ibang 
bahagi ng 
Pilipinas. 


B-OIN 


Rolando 
“Ka Lando” 
Olalia 


tagapangulo ng KMU na 
pinaslang, kasama si 

Leonor Alay-ay, noong 
Nobyembre 13, 1986 

ng mga ahenteng militar. 

Wala pang 
napaparusahan sa 
krimen. 


48,000 


mga guro at iba pang mang- 


DÀ 


gagawa sa University 
of California sa US ang nag- 


mga kundisyon sa paggawa. 


Ha 


842 


bilanggong pulitikal 
sa Pilipinas, kabilang 


ang 15 ikinulong sa 
ilalim ng rehimeng 
Marcos Il. 


Na, 
PHILIPPINE 
UPRWatch 


binuo ng mga 
tagapagtaguyod ng 
karapatang-tao sa 
Pilipinas na humarap 
sa United Nations 
Universal Periodic 
Review sa 
Switzerland noong 


Nobyembre 14. 


welga noong Nobyembre 14 
laban sa mababang pasahod at di makatarungang 

Koresponsal 


Kawalang lupa ng mga magsasaka 


sa Surigao del Sur 


B aon sa utang dahil sa taas ng gastos sa produksyon ang mga magsasaka 
ng palay sa Surigao del Sur. Nagtaasan ang presyo ng abono, pestisidyo 
at produktong petrolyo pero walang pagbabago sa presyo ng pagbili sa kani- 


lang mga produkto. Higit pa, nananatiling pinakamalaking bulto ng kanilang 
kita ay napupunta sa upa sa lupa sa anyo ng mapagsamantalang 
partehan sa pagitan nila at kanilang among panginoong maylupa. 
Nananatiling ang kawalan ng sariling lupa ang pinakamalaking sa- 
lik sa kanilang pagkalugi at paghihirap. 


Relasyong panginoon-kasama 

Saup o kasama sa palayan si 
Tatay Bebot. Tatlumpong taon na 
niyang sinasaka ang 2-ektaryang 
lupa na hindi kanya. Nagawan niya 
ito ng 12 sukod o parsela at na- 
kaaani siya rito ng 40 sako kada ta- 
niman. 

Umiiral ang hatiang 50-50 sa 
pagitan ni Tatay Bebot at ng kan- 
yang among may-ari ng lupa. Sagot 
ni Tatay Bebot ang lahat ng gastos 
sa produksyon. Ito ang pinakama- 
pagsamantalang hatian sa prubin- 
sya kung saan umiiral na ang hati- 
ang 70-30 pabor sa kasama at 
50-50, kung saan sagot naman ng 
amo ang gastos sa produksyon. Hin- 
di siya makaalma sa takot na pali- 
tan siya bilang kasama. 

Nitong nagdaang anihan, uma- 
bot sa P40,000 ang kanyang kita sa 
bilihang P1,000 kada sako o P20 
kada kilo ng palay. Sa hatiang 50- 
50, obligado siyang iabot ang 
P20,000 sa kanyang amo bilang upa 
sa lupa. 

Sa bawat taniman, gumagastos 
si Tatay Bebot ng P10,500 para 
ipangsahod sa mga manggagawang 
bukid na kinakatuwang niya sa pag- 
hahanda ng lupa, pagpupunla, pag- 
tatanim, pag-aayos ng pilapil hang- 
gang sa pag-ani. Ang bili niya sa 
binhi sa halagang P1,000 kada sako. 
Gumagastos siya ng P4,500 para sa 
pagpapa-ispray ng pestisidyo. Ang 
gastos niya sa abono ay P3,200. 
Lahat-lahat, umabot sa P27,500 o 
P222.2 kada araw sa 90 na araw na 
siklo. Hindi lamang hindi kumita, 


abonado pa si Tatay pagkatapos ng 
anihan! 

"Hindi talaga kasya," aniya. 
"Yung kita, lahat napupunta sa gas- 
tos sa pagsasaka. Nagtityaga lang 
talaga kami at nangungutang sa 
amo naming maestro." Tulad ng 
ibang saup, siya'y lubog at di na 
makaahon sa di mabaya-bayarang 
utang. 

Pangarap sana niyang maka- 
pagtapos sa pag-aaral ang kanyang 
limang anak. Pero dahil laging lugi 
sa anihan, iniisip niyang patigilin na 
muna at patulungin sila sa bukid. 


Malayo sa “simpleng buhay” 

Sa likod ng  romantisidong 
“simpleng buhay” sa kanayunan ang 
masidhing paghihirap ng mga mag- 
sasaka, manggagawang bukid at ka- 
nilang mga pamilya. 

Sa kaso ni Tatay Bebot, kaila- 
ngan niya ng minimum na P575 ka- 
da araw para sa bigas, ulam at asin, 
pamasahe ng kanyang mga anak at 
gamit pangkalinisan tulad ng sabon 
at toothpaste pa lamang. 

Dagdag dito ang pana-pana- 
hong gastos para sa mga prodyek ng 
mga bata sa eskwelahan, sigarilyo, 
load pang-selpon at iba pa. Wala si- 
yang nakaimpok para sa mga bigla- 
ang gastos tulad ng mga pagkaka- 
sakit. Mas lalong wala siyang pondo 
sakaling mawasak ang kanyang sa- 
kahan sa harap ng malalakas na 
bagyong madalas dumadaan sa ka- 
nilang prubinsya. 

Para makaagapay, namamasu- 
kan si Tatay Bebot bilang kasama sa 

ibang sakahan, construction wor- 
ker at minsan ay nangingisda. Sa 
pana-panahon ng mga trabahong 
ito, kumikita siya ng di lampas 
P300 katumbas ng buong araw na 
pagbabanat ng buto. 

"Syempre, tulad ng iba, panga- 
rap kong magkaroon ng sariling lu- 
pa para may bumalik man lamang 
kahit paano sa itinatrabaho ko sa 
pagsasaka," aniya. 


Tunay na repormang agraryo 

Patuloy na itinutulak sa pru- 
binsya ang pagbabago sa hatian ng 
kita mula 50-50 at 70-30 tungong 
75-25, pabor sa magsasaka. Ito ay 
para bigyan ng alwan ang mga 
nagbubungkal ng lupa habang ipi- 
naglalaban nila ang karapatan nila 
sa lupa. 

Sa pamamagitan ng kolekti- 
bong pagkilos sa nakaraan, napa- 
taas ng mga magsasaka ang presyo 
ng bilihan ng palay, kopra at aba- 
ka, mga prinsipal na pananim sa 
prubinsya. Naitaas din ang bilihan 
ng komersyal na kahoy. 

Kasabay nito, naitulak ng mga 
manggagawang-bukid tungong 
P350-P400 ang arawang sahod 
mula sa napakababang P150-P200. 
Naigiit din nila ang libreng tangha- 
lian at isnaks. 

Sa ngayon, muling ibinubwelo 
ang mga kampanyang ito kaakibat 
ng paglaban sa matinding militari- 
sasyon sa malaking bahagi ng pru- 
binsya na kinatampukan ng mga 
pag-aaresto, detensyon at pagpa- 
tay sa mga lider-magsasaka. [29] 


Pinapahamak ng gubyerno 
ang mga marinong Pilipino 


pus sa patung-patong na suliranin ang mga Pili- 
pinong marino at mandaragat. Kinahaharap nila 
ang usapin sa kawalan ng trabaho, kontraktwalisa- 
syon, mataas na bayarin sa pagsasanay, sapilitang 
mga singilin at iba pa. Pinababayaan sila ng gubyerno 
sa kabila ng remitans na ipinapasok nila sa bansa. 


Sa datos ng Concerned Seafa- 
rers of the Philippines (CSP), tina- 
tayang hindi bababa sa 750,000 ang 
rehistradong marino at mandaragat 
sa Pilipinas. Sa bilang na ito, 
400,000 lamang ang nakasasakay sa 
barko na may kontrata sa prinsipal 
o kumpanya. 

Nangunguna ang Pilipinas sa pi- 
nagkunan ng mga marino sa buong 
mundo, ayon sa datos ng UN Confe- 
rence on Trade and Development 
noong 2021. Tinatayang mayroong 
isang marinong Pilipino sa bawat 
apat hanggang limang crew ng mga 
sasakyang pandagat sa kahit anong 
panahon. 

Noong taong iyon, nakapagpa- 
dala ang mga marino ng 56.55 bil- 
yong remitans o halos 2196 ng ka- 
buuang remitans na ipinasok ng 
mga migranteng manggagawang Pi- 
lipino sa bansa na 531.42 bilyon. Ti- 
natayang 8.9% ang kabuuang 
kontribusyon ng mga remitans na 
ito sa gross domestic product ng 
bansa. 


Disempleyo at kontraktwalisasyon 

Kamakailan, naiulat na nanga- 
nganib na hindi na makasasakay sa 
mga barko sa Europe ang mahigit 
50,000 marinong Pilipino. Bunga ito 
ng kapalpakan ng gubyerno ng Pili- 
pinas na itaas ang antas ng kakaya- 
han at kalagayan ng mga marinong 
Pilipino. 

May pangambang pumalya ang 
bansa sa ebalwasyon ng European 
Maritime Safety Agency (EMSA) sa 
pamantayan ng pagsasanay o In- 
ternational Convention on Stan- 
dards of Training, Certification, and 
Watchkeeping for the Seafarers 

(STCW) nga- 
yong taon. 

Simula pa 2006, makailang-ulit 
nang pinuna ng EMSA ong Pilipinas 
at mga ahensya nito sa napakaba- 
bang kakayahan ng mga marinong 
Pilipino. Noong 2020, ilan sa pinuna 
ng EMSA ang kakulangan ng kaga- 
mitan sa pagsasanay, hindi angkop 
na patakaran sa pagtuturo at pag- 
tatasa, at 46 pang "areas of 
concern." Sa kabila nito, walang sig- 
nipikanteng aksyon ang gubyerno. 

Ayon sa CSP, ang pangunahing 
salarin sa kapalpakang ito ay ang 
pagpapaubaya ng gubyerno sa mga 
pribadong paaralan para magsanay 
ng mga marino. Anila, inabandona 
ng estado ang tungkulin nito sa sek- 
tor. Sa 76 na unibersidad na mayro- 
ong programa o kursong pagmama- 
rino sa bansa, 58 ang pribado. 

Bwelta ng CSP, napakamahal ng 
matrikula at bayarin sa itinakdang 
pagsasanay ng Commission on Hig- 
her Education (CHED) at Maritime 
Industry Authority (MARINA), hindi 
naman pala ito pasado sa pamanta- 
yan ng EMSA. Hindi bababa sa 
P83,985 ang binabayaran ng bawat 
isang marino para sa itinakdang 
mga pagsasanay, liban pa sa matri- 
kula (P20,000-P90,000 kada taon) 
at ibang gastos sa pag-aaral. 

Taun-taon, 25,000 estudyante 
ang nagtatapos sa mga eskwelahang 
pangmarino ngunit 5,000 lamang sa 
kanila ang nakakukuha ng trabaho sa 
mga komersyal na barko. Kung ma- 
kasasakay ng barko, kontraktwal ang 
katayuan ng karamihan. Limitado sa 
anim na buwan ang kanilang trabaho 
at wala silang mga benepisyo. 

Nakapako sa 5400 (o P23,200 

sa palitang 51-P58) kada buwan 
ang sahod ng mga marinong maba- 
ba ang ranggo at mga ordinaryong 


seaman. 

Ginagatasan din sila ng gubyer- 
no sa sapilitang pangungulekta ng 
PhilHealth (4% ng buwanang swel- 
do), Pag-ibig at Social Security 
System na bihira nilang mapakina- 
bangan. 

Sa ilalim ng mga ito, pinuna ng 
CSP ang pinatindi pang programa ng 
gubyerno sa pag-eeksport ng lakas- 
paggawa ng mga Pilipino. Anila, sa 
kawalan ng trabaho sa sariling ba- 
yan, ibinebenta ang mga Pilipino pa- 
ra magtrabaho sa dayuhang bayan. 


Pagkakaisa at paglaban 

Nabuo ang CSP bilang samahan 
ng mga marino sa rurok ng pan- 
demyang Covid-19 kung saan lalu- 
pang tumindi ang pagsasamantala 
sa mga marino at mandaragat. 

Sa inilunsad nitong asembliya 
noong Oktubre 24, pinagtibay nila 
ang pagkakaisa para igiit ang regu- 
larisasyon ng mga marino, pagka- 
karoon ng batayang mga benepisyo, 
pagtaas ng sahod, at pagbasura sa 
age limit para makapagtrabaho. 
Isusulong din nila ang pagkakaroon 
ng abot-kayang edukasyon para sa 
mga marino, pagtatakda ng 8 oras 
na paggawa at pagkakaroon ng 
taunang leave. 

Suportado rin nila ang panuka- 
lang Magna Carta of Filipino Seafa- 
rers o House Bill 4438 ni Rep. Arle- 
ne Brosas ng Gabriela Women's 
Party na inihain noong Setyembre 
2022. [ab 


ANG BAYAN 


